text: Pansret mandskabvogn til 100-årig
  08 maj 2010 kl. 11.51
  Hvad giver man manden, der har alt? 100-årige Christian Thuesen har været dedikeret hjemmeværnsmand hele livet, og så fik vennerne en ide.
  Lørdag formiddag blev Christian Thuesen hentet i en pansret mandskabvogn(PMV). Det var nuværende og gamle kolleger fra Hjemmeværnet, der fandt på ideen. Turen gik fra Christiansfeld til Hjemmeværnscentret i Haderslev.
  Overraskelsen var stor, da PMV'en pludselig kom hen til den 100 år gamle fødselar.
  - Hvor skulle jeg vide det fra? Jeg har jo ikke storhedsvanvid, lød reaktionen fra Christian Thuesen.
  Christian Thuesen har haft stort set alle poster i Hjemmeværnet.
  